Fót Város Önkormányzata Képviselő-testületének .../.... (...) önkormányzati rendelete
a kedvtelésből tartott állatok tartásának helyi szabályairól szóló 3/2023. (I. 27.) önkormányzati rendelet módosításáról
Fót Város Önkormányzatának Képviselő-testülete az állatok védelméről és kíméletéről szóló 1998. évi XXVIII. törvény 49. § (5)-(6) bekezdésében kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 8. § (2) bekezdésében biztosított feladatkörében eljárva a következőket rendeli el:
1. §
A kedvtelésből tartott állatok tartásának helyi szabályairól szóló 3/2023. (I. 27.) önkormányzati rendelet 7. § (3) bekezdése helyébe a következő rendelkezés lép:
„(3) Ebet szabadon engedni csak erre a célra kijelölt helyen, a tulajdonos felügyelete mellett lehet.”
2. §
Hatályát veszti a kedvtelésből tartott állatok tartásának helyi szabályairól szóló 3/2023. (I. 27.) önkormányzati rendelet
a)	5. § (1) és (2) bekezdése,
b)	7. § (2) bekezdése.
3. §
Ez a rendelet 2023. május 1-jén lép hatályba.



Fót, 2023. április …




	dr. Vass György
	dr. Mihályi Zsolt Apor

	polgármester
	jegyző

Általános indokolás
Fót Város Önkormányzat Képviselő-testülete 2023. januárjában döntött a kedvtelésből tartott állatok tartására vonatkozó új szabályozás elfogadásáról. A korábbi rendelet túlszabályozottsága és magasabb szintű jogszabály megismétlése miatt vált indokolttá új jogszabály megalkotása.
A rendelet hatályba lépése óta eltelt időszakban a szabályok alkalmazása során, valamint állatvédelmi szakember jelzése alapján az elfogadott norma rendelkezései közül a hatályon kívül helyezésre, valamint módosításra javasolt esetekben a szabályokat magasabb szintű jogszabály szabályozza. Ezt nem tiltja a törvény, ugyanakkor a szakemberek javasolták a rendelkezés módosítását.
Részletes indokolás
Az 1. §-hoz 
A hatályos szabályozáshoz képest törlésre került a szájkosárra vonatkozó kötelezés, mert ezt magasabb szintű jogszabály szabályozza.
A 2. §-hoz 
Hatályon kívül helyező rendelkezést tartalmaz.
A 3. §-hoz 
Hatályba léptető rendelkezést tartalmaz.
















ELŐZETES HATÁSVIZSGÁLATI LAP

a kedvtelésből tartott állatok tartásának helyi szabályairól szóló 3/2023. (I.27.) önkormányzati rendelet módosításához

1. Társadalmi hatások

A haszonállat tartására vonatkozóan az élelmiszerláncról és hatósági felügyeletről szóló törvény alapján mezőgazdasági haszonállat tartása önkormányzati rendeletben nem korlátozható. A kedvtelésből tartott állatok esetében az állatok védelméről és kíméletéről szóló törvény felhatalmazást ad a települési önkormányzatnak, hogy rendeletben szabályozza a kedvtelésből tarott állatok tartásának szabályait. 

2. Gazdasági, költségvetési hatások

A rendelet módosításának közvetlen gazdasági költségvetési hatása nincsen.

3. Környezeti hatások

A környezet védelmét szolgálja a kedvtelésből tartott állat megfelelő gondozása, ellátása.

4. Egészségügyi hatások

A rendelet elfogadásának közvetlen egészségügyi hatása nincsen.

5. Adminisztratív terheket befolyásoló hatások

A rendelet elfogadásával az adminisztratív terhek nem növekednek.

6. A jogszabály megalkotásának szükségessége, a jogalkotás elmaradásának várható következmények

A rendelet hatályba lépése óta eltelt időszakban a szabályok alkalmazása során, valamint állatvédelmi szakember jelzése alapján az elfogadott norma rendelkezései közül a hatályon kívül helyezésre, valamint módosításra javasolt esetekben a szabályokat magasabb szintű jogszabály szabályozza. Ezt nem tiltja a törvény, ugyanakkor a szakemberek javasolták a rendelkezés módosítását.
7. A jogszabály alkalmazásához szükséges személyi, tárgyi, szervezeti és pénzügyi feltételek

A rendelet elfogadásához szükséges személyi, tárgyi, szervezeti, pénzügyi feltételek rendelkezésre állnak. 

